
Z A P I S N I K
7. sjednice Vijeća Mjesnog odbora Jelenovac,
                        održane, 13. prosinca  2021.
u prostoru mjesnoj samouprave MO Jelenovac, Ilica 181
s početkom u 18:15 sati

NAZOČNI ČLANOVI VIJEĆA:
Branko Kasalo, Darija Mažuran- Bučević, Ivo Kuzmanić, Ivo Zagorec i Lucija Petrač   

Predsjedava Ivo Zagorec, predsjednik Vijeća.

Zapisnik vodi Ivo Kuzmanić.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučiti, te otvara 7. sjednicu Vijeća Mjesnog odbora. 

Bez rasprave, jednoglasno, Vijeće prihvaća tekst Zapisnika 6. sjednice Vijeća.

Predsjednik predlaže dopunu dnevnog reda sa Prijedlogom za nadopunu/formiranje zelenih otoka na Vrhovcu 252 i Vinogradska cesta 28.

Na prijedlog predsjednika Vijeće jednoglasno utvrđuje 

DNEVNI RED

1. Prijedlog za nadopunu/formiranje zelenih otoka na Vrhovcu 252 i Vinogradska cesta 28.
2. [bookmark: _GoBack]Prijedlog zaključka o izmjeni administrativne odluke po kojoj stanovnici Mjesnog odbora Jelenovac pripadaju KBC-u „Sveti Duh“
3. Zahtjev Udruge Nikola Tesla za povremenim korištenjem prostora mjesne samouprave MO Jelenovac, Ilica  181 
4. Informacije, pitanja i prijedlozi

Ad 1.  Prijedlog za nadopunu/formiranje zelenih otoka na Vrhovcu 252 i Vinogradska cesta 28.
Predsjednik usmeno informira nazočne o predmetu rasprave.
U raspravi sudjeluju svi nazočni vijećnici.
Vijeće  jednoglasno donosi  

ZAKLJUČAK
o prijedlogu nadopune  zelenih otoka na MO Jelenovac

1.   Vijeće Mjesnog odbora Jelenovac je raspravljalo o dopisu Podružnice Čistoće koja   
      traži suglasnost za prijedlog nadopune/ formiranje  zelenih otoka  na MO Jelenovac .
2.  Vijeće je suglasno da se zeleni otoci na lokaciji Vinogradska cesta 28 i  
       Vrhovec 252  nadopune spremnikom za plastiku.   
3.   Ovaj  Zaključak se dostavlja Gradskom uredu za mjesnu samoupravu.


Ad  2.  Prijedlog zaključka o izmjeni administrativne odluke po kojoj stanovnici Mjesnog odbora Jelenovac pripadaju KBC-u „Svet Duh“
Predsjednik usmeno informira nazočne o predmetu rasprave.
U raspravi sudjeluju svi nazočni vijećnici.
Vijeće  jednoglasno donosi  



ZAKLJUČAK
                              o izmjeni administrativne odluke po kojoj stanovnici Mjesnog  
                                     odbora Jelenovac pripadaju hitnom prijemu KBC-a „Sveti Duh“

1. Vijeće Mjesnog odbora Jelenovac je raspravljalo o odluci Ministarstva zdravstva o raspodjeli zbrinjavanja hitnih bolesnika u bolničkim ustanovama Grada Zagreba. Postoji raspored hitnog bolničkog prijema koji se temelji na mjestu stanovanja pacijenata, odnosno ustroju i granicama gradskih četvrti.
2. Stanovnici  područja Mjesnog odbora Jelenovac u rasporedu hitnog prijema pripadaju KBC „Sveti Duh“.
3. Vijeće traži promjenu  odluke, da stanovnici Jelenovca  pripadnu hitnom prijemu KBC-a Sestre milosrdnice.
4. Ovaj  Zaključak se dostavlja Gradskom uredu za mjesnu samoupravu.


Ad 3. Zahtjev Udruge Nikola Tesla za povremenim korištenjem prostora mjesne samouprave MO Jelenovac, Ilica  181 
Predsjednik usmeno informira nazočne o predmetu rasprave.
U raspravi sudjeluju svi nazočni vijećnici.
Vijeće  jednoglasno donosi  

Z A K LJ U Č A K 
o povremenom  korištenju prostora mjesne samouprave

1. Udruzi Nikola Tesla  odobrava se  povremeno korištenje prostora u objektu koji koristi Mjesni odbor  Jelenovac,  Ilica 181, u terminima
 petkom i subotom od 17:00 do 22:00 sata.	 
2. Prostor  iz točke 1. ovog zaključka, koristiti će Udruga Nikola Tesla.
3. Udruga Nikola Tesla se obvezuje se postupati s pažnjom dobrog gospodara u korištenju  prostora.
4. O povremenom korištenju prostora iz točke 1. ovog zaključka, Gradski ured za mjesnu samoupravu izdati će odobrenje o korištenju.     

Ad 4. Informacije, pitanja i prijedlozi
Vijećnici traže povratak u rad ambulante u DZ Zagreb zapad Vrtlarska 1A, te da se isto uvrsti u Prioritetne akcije Gradske četvrti Črnomerec za 2022, tj. ukoliko je problematična zgrada u Vrtlarskoj 1A, da se nađe novi adekvatni prostor na području Mjesnog odbora Jelenovac.

Obzirom da se nitko ne javlja za riječ predsjednik zatvara sjednicu.

Sjednica je završena u 19:45 sati.

KLASA: 026-02/21-002/2199
URBROJ: 251-06-11-304-21-2
Zagreb, 13. prosinca 2021.			
        Predsjednik
							         Vijeća Mjesnog odbora Jelenovac
								
								      Ivo Zagorec v. r. 

